AICEC ADICAE

Dia Mundial de l'Alimentació
2024-10-16 10:00 - 14:00 (Europe/Madrid)
El pròxim dimecres 16 d’octubre, amb motiu de la commemoració del Dia Mundial de l’Alimentació, ens trobareu a la Plaça dels Ocellets de Barcelona, on instal·larem una carpa especial dedicada a la conscienciació sobre la importància d’una alimentació saludable i sostenible.
Durant la jornada, compartirem informació útil i pràctica amb els consumidors per tal que puguin prendre decisions més informades i responsables en relació amb els seus hàbits alimentaris. A més, oferirem assessorament personalitzat sobre com les eleccions financeres poden influir positivament en el tipus d’alimentació que adoptem, subratllant la importància del consum responsable. També parlarem dels drets dels consumidors en l’àmbit alimentari i com gestionar eficientment el pressupost familiar per aconseguir una dieta equilibrada i assequible.
Aquest espai estarà dissenyat per fomentar la reflexió sobre com les nostres accions individuals poden contribuir a un sistema alimentari més sostenible, i com, amb petites accions quotidianes, és possible millorar el nostre benestar i el del planeta. Us convidem a participar en aquesta activitat i a descobrir recursos que us ajudaran a fer un canvi positiu en el vostre estil de vida.

Drets com a consumidors en l'era digital
2024-10-16 18:00 - 19:00 | Aicec-Adicae, C/Creu dels Molers, nº13, Barcelona, Barcelona, 08004, España
T’has plantejat alguna vegada si realment coneixes tots els drets que tens com a consumidor quan fas ús de les plataformes digitals? Cada vegada més, la nostra vida quotidiana gira entorn d’aquestes eines tecnològiques, ja sigui per comprar en línia, contractar serveis, gestionar subscripcions o accedir a continguts digitals. Però, som conscients de quins drets ens emparen com a usuaris d’aquestes plataformes? Sabem com podem reclamar si alguna cosa no funciona com hauria o si ens trobem amb algun abús?
Per abordar totes aquestes qüestions i garantir que tots els consumidors estiguin ben informats, el proper dimecres 16 d’octubre, a la seu d’Aicec-Adicae, es durà a terme una xerrada informativa dedicada a explicar en detall els drets de les persones consumidores quan utilitzen plataformes electròniques. A més, es parlarà sobre els sistemes de reclamació disponibles, perquè qualsevol usuari sàpiga com actuar davant de possibles problemes. Aquesta sessió té com a objectiu empoderar els consumidors perquè puguin fer valer els seus drets en un món cada vegada més digitalitzat, on les compres i les gestions en línia formen part del nostre dia a dia.
No deixis passar aquesta oportunitat per estar ben informat i protegir-te com a consumidor digital!

Contractació a distància E-commerce
2024-10-23 18:00 - 19:30 | Aicec-Adicae, C/Creu dels Molers, nº13, Barcelona, Barcelona, 08004, España
Sabies que tens drets quan contractes serveis o fas compres en línia? Coneixes totes les opcions de pagament que t’ofereixen més seguretat quan fas compres per internet?
A mesura que el comerç electrònic continua creixent, és important que, com a consumidors, estiguem ben informats sobre els nostres drets i les millors pràctiques per protegir-nos. Quan compres per internet, tens drets que t’emparen, com el dret de desistiment, que et permet tornar el producte durant un període de temps determinat, o la garantia de seguretat en la protecció de les teves dades personals. Aquests drets estan dissenyats per garantir que puguis gaudir d’una experiència de compra segura i justa.
Un dels aspectes més importants del comerç electrònic és la forma de pagament. Hi ha múltiples opcions de pagament disponibles, i és essencial conèixer quines d’elles t’ofereixen la màxima seguretat. Les targetes de crèdit, per exemple, sovint inclouen protecció contra fraus, mentre que les plataformes de pagament com PayPal o Apple Pay afegeixen una capa de seguretat mitjançant encriptació.
Si t’interessa aprofundir en aquests temes, et convidem a assistir al nostre taller interactiu i pràctic el proper dimecres 23 d’octubre a les 18h. Durant la sessió, t’ajudarem a comprendre millor els teus drets com a consumidor i a dominar les diferents formes de pagament en el comerç electrònic.
Aprendràs a identificar les opcions més segures i quins criteris seguir per evitar fraus o situacions poc segures quan compris en línia.

Segona jornada de socis
2024-10-24 18:00 - 19:00 | Aicec-Adicae, C/Creu dels Molers, nº13, Barcelona, Barcelona, 08004, España
El pròxim dijous 24 d’octubre a les 18 h, estàs convidat a la segona jornada de socis, un esdeveniment pensat per a tots aquells que formem part d’aquesta gran comunitat. Aprofita aquesta ocasió per desconnectar una mica de la rutina i gaudir d’un ambient acollidor, mentre degustes un bon cafè acompanyat dels tradicionals panellets, tan propis d’aquesta època de l’any.
Durant la trobada, compartirem les notícies més rellevants que ens han impactat recentment, i serà el moment perfecte per intercanviar opinions i idees. El veritable valor d’aquesta jornada, però, rau en la participació de tots vosaltres: entre tots tindrem l’oportunitat de definir les pròximes activitats.
T’hi esperem amb il·lusió, convençuts que la teva presència serà clau per fer d’aquesta jornada un èxit!

Contractació a distància E-commerce
2024-11-21 18:00 - 20:00 | via de l’imeri romà, Via de l'Imperi Romà, 11, 43003 Tarragona, Tarragona, Tarragona, 43003
T’has preguntat quins drets tens com a consumidor quan compres o contractes serveis en línia? I si realment coneixes les alternatives de pagament que t’ofereixen més protecció quan fas transaccions per internet?
Amb l’expansió del comerç en línia, és fonamental que els consumidors estiguin informats sobre els drets que els emparen i les pràctiques més segures per fer compres digitals. Quan adquireixes productes en línia, tens dret a desistir, que et permet retornar el producte dins d’un termini establert, i la protecció de les teves dades personals. Aquests drets estan pensats per assegurar que l’experiència de compra sigui confiable i justa per a tothom.
Un altre aspecte clau és la selecció del mètode de pagament. Hi ha diverses opcions, però no totes garanteixen el mateix nivell de seguretat. Les targetes de crèdit, per exemple, sovint ofereixen protecció addicional contra fraus, mentre que plataformes com PayPal o Apple Pay utilitzen encriptació per augmentar la seguretat.
Si vols aprendre més sobre aquests temes, t’animem a participar en el nostre seminari en línia i presencial, el pròxim dimecres 21 de novembre a les 18 h. Aquest taller pràctic et permetrà conèixer a fons els teus drets com a consumidor i explorar les diferents formes de pagament en el comerç electrònic.
Amb la nostra ajuda, podràs identificar les opcions de pagament més segures i adquirir criteris per evitar fraus i situacions de risc quan facis compres per internet.

Jornada d'Intel·ligència Artificial
2024-12-11 16:30 - 20:00 | Aicec-Adicae, C/Creu dels Molers, nº13, Barcelona, Barcelona, 08004, España
Uneix-te per explorar els reptes i oportunitats de la Intel·ligència Artificial (IA) en el consum i el sector financer.
Aquesta jornada es centrarà en els desafiaments que planteja la Intel·ligència Artificial al metavers, abordant temes com la prevenció d’algorismes discriminatoris, la garantia de transparència i l’establiment de mecanismes legals per corregir decisions automatitzades injustes. També es tractarà la protecció dels consumidors en l’àmbit dels actius digitals, incloent-hi els seus drets, la prevenció de fraus, els processos de reemborsament i la transferència segura d’actius amb valor real.
Una oportunitat per reflexionar sobre com construir un futur tecnològic més just i segur per a tots.

Jornades d'Intercanvi d'Experiències
2025-05-12 - 2025-05-13
Apunta’t a la jornada d’intercanvi d’experiències i participa en la defensa dels drets de les persones consumidores!
Des d’AICEC-ADICAE us convidem a participar en aquesta jornada de trobada i reflexió col·lectiva, amb l’objectiu de compartir experiències, analitzar reptes actuals i promoure la defensa col·lectiva dels drets de les persones consumidores.
En un context marcat per la crisi de l’habitatge, l’encariment de la vida i els canvis legislatius, proposem una jornada plena de debats, coneixement i estratègies per avançar cap a un consum més just, responsable i sostenible.

Jornada sobre habitatge - Habitatge en temps difícils
2025-07-02 09:30 - 14:00
No et perdis aquesta jornada!
Davant la greu situació que viu actualment la ciutadania per accedir a un habitatge digne i segur, estable i assequible, en un context de creixent vulnerabilitat social, des d’AICEC-ADICAE organitzem aquesta jornada per reflexionar, informar i compartir alternatives reals, inclusives i sostenibles que posin les persones al centre de les polítiques d’habitatge.
Els principals obstacles d’avui dia ens interpel·len directament:
🔺 Lloguers desorbitats🔺 Hipoteques inaccessibles🔺 Manca d’alternatives sostenibles
És hora de generar un espai col·lectiu de debat, amb la participació d’experts i entitats socials, per construir solucions fonamentades en la justícia social i el dret a un habitatge digne.
👥 T’animem a assistir-hi presencialment, ja que hi haurà espais de debat i participació activa que enriquiran l’experiència.Si no pots ser-hi físicament, també pots connectar-te en línia.
📌 Inscripcions obertes:👉 Confirma la teva assistència aquí
📞 Telèfon: 933 42 50 44📩 Correu electrònic: aicec@adicae.net

Cicle de xerrades Consum
2025-09-10 16:00 - 17:00 | Aicec-Adicae, C/Creu dels Molers, nº13, Barcelona, Barcelona, 08004, España
Assisteix a la segona xerrada amb AICEC-ADICAE i DINCAT
TOTS TENIM DRETS COM A CONSUMIDORS: APRÈN A FER-LOS SERVIR
Amb aquesta sessió compartirem amb les persones assistents quins són els drets de les persones consumidores i quines són les eines que tenen al seu abast per reclamar.
Dimecres dia 10/09/2025 16.00 h
Més detalls https://n9.cl/6ufkpv
Inscripcions https://n9.cl/767vl

Cicle de xerrades Consum - Publicitat i Consum Responsable
2025-09-17 16:00 - 17:00
Assisteix a una nova xerrada amb AICEC-ADICAE i DINCAT
PUBLICITAT I CONSUM RESPONSABLE
Amb aquesta sessió parlarem de com prendre les millors decisions de compra, tenint en compte la pressió de la publicitat i els nous hàbits de consum responsable.
Dimecres dia 17/09/2025 16.00 h
Més detalls https://n9.cl/6ufkpv
Inscripcions https://n9.cl/767vl

Trobada de socis i sòcies: debat de consum
2025-09-18 18:00
Dijous, 18 de setembre a les 18 h A la seu de Creu dels Molers, 13 Barcelona
Durant la trobada, presentarem els objectius d’AICEC-ADICAE, les iniciatives en curs i com pots participar activament en aquesta nova etapa. També serà una excel·lent ocasió per connectar amb altres socis i sòcies i construir plegats una xhttps://aicec-adicae.es/arxa sòlida i col·laborativa.
Parlarem de les novetats que han sorgit aquest estiu sobre el consum i volem que aquesta jornada ens ajudi a generar un profund debat sobre cadascun dels temes, vols aportar el teu?
Confirma l’assistència a aicec@adicae.net

Formació per entitats de suport a persones amb discapacitat
2025-09-19 16:00 - 17:00
AICEC-ADICAE, amb la col·laboració de Dincat, portaran a terme una sessió formativa adreçada a persones i entitats de suport a les persones amb discapacitat. L’objectiu és capacitar-los per acompanyar adequadament les persones amb discapacitat intel·lectual en situacions de vulneració de drets relacionades amb els serveis bancaris, garantint una intervenció accessible, informada i respectuosa amb la seva autonomia.
Aquesta formació tindrà lloc a la seu de Dincat.

Xerrada "Com i on consumim"
2025-09-24 15:00 - 17:00
✨ AICEC–ADICAE, amb la col·laboració de la Diputació de Barcelona, està duent a terme les xerrades “Com i on consumim”, dins del programa d’Accions de sensibilització en matèria de consum responsable.
🔎 Temàtiques principals:
✔️ Comerç de proximitat i comerç electrònic
✔️ Prevenció de fraus digitals i vies de reclamació
📍 Lloc: Escola FEDAC – Sant Vicenç de Castellet
📅 Dia: 24/09/2025
🕒 Hora: 15 hores i 16 hores

6 d’octubre: Dia de l’Educació Financera
2025-10-06 11:00 - 19:00 | Sant Jordi, núm. 2 Barcelona, Sant Jordi, núm. 2, ba
Entendre per decidir, decidir per defensar-se
El 6 d’octubre se celebra el Dia de l’Educació Financera, una jornada clau per reflexionar sobre el paper que juga el coneixement econòmic en les nostres vides. Des d’AICEC-ADICAE, ens sumem amb força a aquesta data, reivindicant una educació financera crítica, accessible i transformadora, que permeti a la ciutadania comprendre, prevenir i actuar davant els abusos del sistema financer.
Per compartir aquests valors, AICEC-ADICAE posarà una carpa informativa el dilluns, dia 6, de les 11 a les 19 h de la tarda al carrer Sant Jordi, núm. 2, al barri de Sants (Barcelona).
Confirma la teva assistència a aquest acte reivindicatiu escrivint a aicec@adicae.net o trucant al telèfon 93 342 50 44. T’hi esperem!

Cicle de xerrades Consum AICEC-ADICAE i Dincat
2025-10-08 16:00 - 17:00 | Aicec-Adicae, C/Creu dels Molers, nº13, Barcelona, Barcelona, 08004, España
Assisteix a una nova xerrada amb AICEC-ADICAE i DINCAT

SUBMINISTRAMENTS BÀSICS – LLUM
Amb aquesta sessió parlarem de com entendre la factura de la llum, identificar quina tarifa tens contractada i veure quines opcions tens disponibles si et trobes amb dificultats per pagar-la.
Dimecres dia 08/10/2025 16.00 h
Inscripcions https://ow.ly/4yLb50X30Ju

Cicle d'activitats formatives AICEC-ADICAE - Càritas Sabadell
2025-10-09 09:30 - 11:00 | Caritas Sabadell, Salut, 42, Sabadell, Barcelona, 08202, Spain
AICEC-ADICAE inicia un nou cicle de formació financera i de consum dins dels mòduls que imparteix Càritas Sabadell a persones nouvingudes.
En aquesta sessió es parlarà de com entendre i controlar les despeses i de la importància de preparar un pressupost familiar, eina senzilla que permet planificar els ingressos i les despeses de la llar, prioritzar les necessitats bàsiques i evitar imprevistos. Aprendre a organitzar les despeses ajuda a guanyar tranquil·litat i a prendre millors decisions econòmiques en el dia a dia.
Aquestes sessions són gestionades per Càritas Sabadell.
Si necessites els seus serveis o més informació, posa’t en contacte directament amb ells.
Dijous dia 09/10/25 9:30 h

Xerrada “Com i on consumim”
2025-10-10 08:55 - 13:00 | Castellar del Vallés, Castellar del Valles
AICEC–ADICAE, amb la col·laboració de la Diputació de Barcelona, està duent a terme les xerrades “Com i on consumim”, dins del programa d’Accions de sensibilització en matèria de consum responsable.
Temàtiques principals:
Comerç de proximitat i comerç electrònic
Prevenció de fraus digitals i vies de reclamació
Lloc: Institut Castellar – Castellar del Vallés
Dia: 10/10/2025
Hora: 8.55 hores i 9.50hores
Lloc: Institut de Jardineria i Agricultura Les Garberes – Castellar del Vallés
Dia: 10/10/2025
Hora: 12 hores

Comissió de Consumidors i Usuaris
2025-10-15 12:00 - 17:00 | Agencia Catalana de Seguretat Alimentaria, C/Aragó, 330-332 Planta 5ª, sala 6., Barcelona
Dimecres vinent, 15 d’octubre, els socis i sòcies d’AICEC-ADICAE hi participaran, en representació de l’Associació i del Consell de Persones Consumidores de Catalunya, a la reunió de la Comissió de Consumidors i Usuaris, convocada per l’ACSA, que tindrà lloc a la seva seu.
Si vols formar part del grup de persones associades implicades en actes institucionals, posa’t en contacte amb nosaltres, forma’t i participa! Pots fer-ho contesta’n a aicec@adicae.net

Cicle de xerrades Consum
2025-10-15 16:00 - 17:00
Assisteix a una nova xerrada amb AICEC-ADICAE i DINCAT

SUBMINISTRAMENTS BÀSICS – GAS I AIGUA
Aquesta setmana farem un taller pràctic sobre subministraments bàsics (gas i aigua) per aprendre a controlar el consum i entendre els rebuts amb claredat.
També t’explicarem com accedir a ajuts i tarifes socials si en tens dret, i resoldrem dubtes en directe.
Inscripcions https://ow.ly/4yLb50X30Ju

Dia de l'Alimentació
2025-10-16 10:30 - 13:30 | Aicec-Adicae, C/Creu dels Molers, nº13, Barcelona, Barcelona, 08004, España
AICEC-ADICAE celebrem aquest dia reivindicant el nostre paper actiu, crític i imprescindible en la defensa dels drets de les persones consumidores.
Per a AICEC-ADICAE, el Dia Mundial de l’Alimentació no és només una jornada de conscienciació sobre la salut, sinó també un moment crucial per reivindicar un canvi radical en el sistema alimentari global.
L’Associació situa les persones consumidores organitzades com a agents de transformació, amb el poder de desafiar els desequilibris del mercat.
Visita el web d’ Alimentació i Economia Circular d’ADICAE.
Si vols donar un impuls al grup de socis i sòcies que hi col·laboren, posa’t en contacte amb aicec@adicae.net

Xerrada “Com i on consumim”
2025-10-21 09:00 - 11:30
AICEC–ADICAE, amb la col·laboració de la Diputació de Barcelona, està duent a terme les xerrades “Com i on consumim”, dins del programa d’Accions de sensibilització en matèria de consum responsable.
Temàtiques principals:
Comerç de proximitat i comerç electrònic
Prevenció de fraus digitals i vies de reclamació
Lloc: Institut La Roca del Vallès – La Roca del Vallès
Dia: 21/10/2025
Hora: 9 hores i 10.20 hores

Els consumidors i la intel·ligència artificial
2025-10-22 17:30 | Aicec-Adicae, C/Creu dels Molers, nº13, Barcelona, Barcelona, 08004, España
Reserva’t una estona per participar en un taller pràctic i amè on descobriràs com la intel·ligència artificial forma part del nostre dia a dia en el comerç electrònic. Podràs participar presencialment o per videoconferència.
Aprendràs a utilitzar diverses eines digitals i a treure’n profit de manera segura i eficient:

Interaccionarem amb assistents virtuals de banca, companyies energètiques i de telefonia.
Utilitzarem provadors de realitat augmentada.
Aprofitarrem la intel·ligència artificial com a assistent en compres o per planificar un viatge.
Practicarem com fer preguntes i sol·licitar tasques a ChatGPT de manera eficaç

CICLE DE XERRADES CONSUM
2025-11-05 16:00 - 17:00 | Aicec-Adicae, C/Creu dels Molers, nº13, Barcelona, Barcelona, 08004, España
Assisteix a una nova xerrada amb AICEC-ADICAE i DINCAT
TELEFONIA I INTERNET: COM EVITAR TRAMPES
Aquesta setmana farem un taller per aprendre a triar la millor factura, reclamar cobraments indeguts i donar-se de baixa amb seguretat d’un servei no sol·licitat.
Inscripcions xerrades del mes de Novembre

Cicle d'activitats formatives AICEC-ADICAE - Càritas Sabadell
2025-11-06 09:30 - 11:00
Serveis bancaris, comissions i targetes revolving
En aquesta sessió es parlarà sobre serveis bancaris i targetes, per conèixer com funcionen les comissions, els càrrecs i els drets de les persones consumidores.
Aprèn a identificar informació clau abans de contractar i com reclamar en cas d’abusos o errors.
Una xerrada pràctica per gestionar els teus diners amb transparència i seguretat.
Les activitats són tancades amb persones nouvingudes.

Els consumidors i la intel·ligència artificial
2025-11-07 16:30 - 18:30 | Aicec-Adicae, C/Creu dels Molers, nº13, Barcelona, Barcelona, 08004, España
Reserva’t una estona per participar en un taller pràctic i amè on descobriràs com la intel·ligència artificial forma part del nostre dia a dia en el comerç electrònic. Podràs participar presencialment o per videoconferència.
Aprendràs a utilitzar diverses eines digitals i a treure’n profit de manera segura i eficient:

Interaccionarem amb assistents virtuals de banca, companyies energètiques i de telefonia.
Utilitzarem provadors de realitat augmentada.
Aprofitarem la intel·ligència artificial com a assistent en compres o per planificar un viatge.
Practicarem com fer preguntes i sol·licitar tasques a ChatGPT de manera eficaç

PROTEGEIX-TE EN L'ENTORN DIGITAL
2025-11-11 11:00 - 12:30
Les persones grans són molt vulnerables a les estafes digitals que evolucionen constantment: des d’influencers que promocionen productes o inversions sospitoses, fins a cursos i assessoraments falsos, així com tècniques de phishing pensades per accedir a les teves dades i diners.
Durant la sessió aprendràs a identificar la publicitat enganyosa, reconèixer ciberestafes i alertes de risc, i protegir la teva informació personal i econòmica. Empodera’t i pren decisions segures.
🗓️ Quan? Dimarts, 11 de novembre
🕓 Hora? A les 11 h
📍 On? 🏢Creu dels Molers, 13 local 08004 BCN
📱 ZOOM – https://acortar.link/4qQ9Y9

XERRADA "COM I ON CONSUMIM"
2025-11-12 08:00 - 11:00
AICEC-ADICAE, amb la col·laboració de la Diputació de Barcelona està duent a terme les xerrades “Com i on consumim”, dins del programa d’Accions de sensibilització en matèria de consum responsable.
Temàtiques principals:
Comerç de proximitat i comerç electrònic
Prevenció de fraus digitals i vies de reclamació
🏢 On? Institut Bages Sud – Castellbell i el Vilar
🗓️ Quan? Dimecres 12 de novembre
🕓 Hora? A les 8 h, a les 9 h. i a les 10 h.

L'ESCOLA XAVIER VISITA LA SEU D'AICEC-ADICAE
2025-11-12 10:00 - 13:00
La setmana vinent rebrem a la seu d’AICEC-ADICAE un grup d’alumnes de l’Escola Técnico Profesional Xavier. Presentarem qui som i què fem com a entitat de defensa de les persones consumidores.
Després farem una activitat participativa per reflexionar sobre el comerç de proximitat, la globalització, les compres en línia, la sostenibilitat i els fraus digitals. L’objectiu és fomentar un consum crític i responsable.
AICEC-ADICAE continua impulsant espais de formació i sensibilització per a les persones consumidores del present i del futur.
🗓️ Quan? Dimecres 12 de novembre
🕓 Hora? A les 10 h
✅ Vols acompanyar-nos? confirma al correu aicec@adicae.net

Cicle de xerrades Consum
2025-11-12 16:00 - 17:00
ESTAFES I FRAUS MÉS COMUNS: COM RECONÈIXER-LOS I PROTEGIR-TE
Aquest dimecres, a AICEC ADICAE i Dincat, parlarem de parlarem de com reconèixer i evitar les estafes més comunes. Les trucades falses, missatges sospitosos o visites a domicili són cada vegada més freqüents i poden comprometre dades personals i diners.
Aprendrem a identificar els senyals d’alerta, què fer si sospitem d’un frau i a quins serveis podem recórrer per demanar ajuda. L’objectiu és donar eines pràctiques per protegir-nos en el dia a dia.
🗓️ Quan? Dimecres 12 de novembre
🕓 Hora? A les 16 h
✅ Inscripcions: https://acortar.link/CIGz4A

Els consumidors i la intel·ligència artificial en el comerç electrònic
2025-11-17 16:00 - 18:00 | Aicec-Adicae, C/Creu dels Molers, nº13, Barcelona, Barcelona, 08004, España
